P R O C E S - V E R B A L

Încheiat astăzi 26.01.2022, în şedinţa ordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

De asemenea, participă și dna Ghelase Ștefana – inspector compartimentul financiar – contabil.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privind aprobarea Strategiei de dezvoltare locală a Comunei Vădeni pentru perioada 2021 – 2025 *– inițiator primar;*
2. *Proiect de hotărâre* privind aprobarea utilizării sumei de 7.031,43 lei din excedentul bugetului comunei Vădeni, sursa E – autofinanțate, pentru acoperirea temporară a golurilor de casă provenite din decalajele între veniturile și cheltuielile secțiunii de funcționare în anul 2022 – in*ițiator primar;*
3. *Proiect de hotărâre* privind menținerea salariilor de bază pentru funcţiile publice şi funcţiile contractuale din cadrul aparatului de specialitate al primarului comunei Vădeni, judeţul Brăila, la același nivel cu cel pentru luna decembrie 2021, cu excepția situațiilor în care se impune majorarea la nivelul salariului de bază minim brut pe țară garantat în plată și a salariilor de bază ale asistenților personali *– inițiator primar;*
4. *Proiect de hotărâre* privind stabilirea normativelor proprii de cheltuieli pentru Primăria comunei VĂDENI, județul Brăila în anul 2022 – *inițiator primar;*
5. *Proiect de hotărâre* privind stabilirea cuantumului unei burse de ajutor social acordate din bugetul local de venituri și cheltuieli al comunei Vădeni şi numărul acestora, pentru elevii claselor I‑VIII din unităţile de învăţământ din comuna Vădeni, judeţul Brăila – *inițiator primar;*
6. *Proiect de hotărâre* privind aprobarea Planului de acţiuni sau de lucrări de interes local care urmează a fi prestate de către beneficiarii de ajutor social si parinții copiilor pentru care s-a dispus o măsură de protecție specială conform Legii nr.272/2004 (R1), pentru anul 2022 *– inițiator primar;*
7. *Proiect de hotărâre* privind analiza stadiului de înscriere a datelor în Registrul Agricol pentru trimestrele III și IV ale anului 2021 şi stabilirea măsurilor pentru eficientizarea acestei activităţi *– inițiator primar;*
8. *Proiect de hotărâre* privind desemnarea consilierilor locali în Comisia de evaluare a performanţelor *profesionale* individuale ale Secretarului general al comunei Vădeni, doamna Lenuta Mustață, pentru activitatea desfăşurată în perioada 01.01.2021 – 31.12.2021 *– inițiator primar;*
9. *Proiect de hotărâre* privind aprobarea cotizației UAT Vădeni de membru al Asociației de Dezvoltare Intercomunitară ”DUNĂREA” Brăila pentru anul 2022*– inițiator primar;*
10. *Proiect de hotărâre* privind aprobarea cotizației UAT Vădeni de membru al Asociației de Dezvoltare Intercomunitară ”ECO DUNĂREA” Brăila pentru anul 2022 *– inițiator primar;*

11. Prezentarea Raportului privind activitatea desfășurată de asistenții personali ai persoanelor cu handicap grav pe semestrul II al anului 2021.

12. Prezentarea spre analiză și soluționare a cererii dlui Dobre Ionel, înregistrată la nr.8544/30.12.2021.

Preşedintele de şedinţă supune la vot ordinea de zi, care se aprobă în unanimitate de voturi.

Se trece la **primul punct** din ordinea de zi: *Proiect de hotărâre* privind aprobarea Strategiei de dezvoltare locală a Comunei Vădeni pentru perioada 2021 – 2025 *– inițiator primar.*

Preşedintele de şedinţă prezintă proiectul de hotărâre și dă cuvântul dnei secretar general care expune raportul de specialitate și materialele anexate, în sinteză.

-dna Avârvărei Elena – consilier local – ce se doreșțe să se realizeze în următoarea perioadă?

-dna primar – obiectivele sunt cuprinse în Strategie, lucrare care are la bază dorințele și nevoile cetățenilor, pe care le-au exprimat completând chestionarele date.

Nu mai sunt dezbateri şi se supune la vot proiectul care se aprobă cu unanimitate de voturi.

Se trece la **punctul doi** din ordinea de zi: *Proiect de hotărâre* privind aprobarea utilizării sumei de 7.031,43 lei din excedentul bugetului comunei Vădeni, sursa E – autofinanțate, pentru acoperirea temporară a golurilor de casă provenite din decalajele între veniturile și cheltuielile secțiunii de funcționare în anul 2022 – in*ițiator primar.*

Preşedintele de şedinţă prezintă proiectul de hotărâre și dă cuvântul dnei Ghelase Ștefana care expune raportul de specialitate.

-dna Avârvărei Elena – consilier local – ajung banii pentru cheltuielile cu salubrizarea?

-dna primar – nu, plătim de pe o lună pe alta, în funcție de ce colectăm de la beneficiari.

Nu mai sunt dezbateri şi se supune la vot proiectul care se aprobă cu unanimitate de voturi.

Se trece la **punctul trei** din ordinea de zi: *Proiect de hotărâre* privind menținerea salariilor de bază pentru funcţiile publice şi funcţiile contractuale din cadrul aparatului de specialitate al primarului comunei Vădeni, judeţul Brăila, la același nivel cu cel pentru luna decembrie 2021, cu excepția situațiilor în care se impune majorarea la nivelul salariului de bază minim brut pe țară garantat în plată și a salariilor de bază ale asistenților personali *– inițiator primar.*

Preşedintele de şedinţă prezintă proiectul de hotărâre și dă cuvântul dnei Mustață Lenuța care expune raportul de specialitate, precizând că:

-în conformitate cu OUG nr.130/2021 se mențin salariile de bază pentru funcţiile publice şi funcţiile contractuale din cadrul aparatului de specialitate al primarului comunei Vădeni, judeţul Brăila, la același nivel cu cel pentru luna decembrie 2021;

-de la această prevedere fac excepție situațiile în care se impune majorarea la nivelul salariului de bază minim brut pe țară garantat în plată și salariile de bază ale asistenților personali, care se majorează așa cum reiese din anexa la proiectul de hotărâre.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul patru** din ordinea de zi: *Proiect de hotărâre* privind stabilirea normativelor proprii de cheltuieli pentru Primăria comunei VĂDENI, județul Brăila în anul 2022 – *inițiator primar.*

Preşedintele de şedinţă prezintă proiectul de hotărâre și dă cuvântul dlui viceprimar care detaliază materialele anexate, precizând că față de situația de anul trecut, s-a propus și un consum de maxim 30 l/lună combustibil pentru motofierăstrău, cositoare, generator de curent.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul cinci** din ordinea de zi: *Proiect de hotărâre* privind stabilirea cuantumului unei burse de ajutor social acordate din bugetul local de venituri și cheltuieli al comunei Vădeni şi numărul acestora, pentru elevii claselor I‑VIII din unităţile de învăţământ din comuna Vădeni, judeţul Brăila – *inițiator primar*.

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șase** din ordinea de zi: *Proiect de hotărâre* privind aprobarea Planului de acţiuni sau de lucrări de interes local care urmează a fi prestate de către beneficiarii de ajutor social si parinții copiilor pentru care s-a dispus o măsură de protecție specială conform Legii nr.272/2004 (R1), pentru anul 2022 *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șapte** din ordinea de zi: *Proiect de hotărâre* privind analiza stadiului de înscriere a datelor în Registrul Agricol pentru trimestrele III și IV ale anului 2021 şi stabilirea măsurilor pentru eficientizarea acestei activităţi *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul opt** din ordinea de zi: *Proiect de hotărâre* privind desemnarea consilierilor locali în Comisia de evaluare a performanţelor *profesionale* individuale ale Secretarului general al comunei Vădeni, doamna Lenuta Mustață, pentru activitatea desfăşurată în perioada 01.01.2021 – 31.12.2021 *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

-dna primar – m-am gândit că ar fi indicat să propunem un consilier cu vechime mare și unul mai nou în această funcție, respective dna Axente Florica și dl Mărăndoiu Ionel.

-dna Avârvărei Elena – consilier local – dacă colegii propuși sunt de acord, suntem de acord și noi.

Nu mai sunt dezbateri şi se supune la vot proiectul, cu propunerea susmenționată, care se aprobă cu unanimitate de voturi.

Se trece la **punctul nouă** din ordinea de zi: *Proiect de hotărâre* privind aprobarea cotizației UAT Vădeni de membru al Asociației de Dezvoltare Intercomunitară ”DUNĂREA” Brăila pentru anul 2022*– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul zece** din ordinea de zi: *Proiect de hotărâre* privind aprobarea cotizației UAT Vădeni de membru al Asociației de Dezvoltare Intercomunitară ”ECO DUNĂREA” Brăila pentru anul 2022 *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care detaliază materialele anexate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul unsprezece** din ordinea de zi: Prezentarea Raportului privind activitatea desfășurată de asistenții personali ai persoanelor cu handicap grav pe semestrul II al anului 2021*.*

Preşedintele de şedinţă dă cuvântul drei Mustață Lenuța care prezintă Raportul.

Nu sunt dezbateri şi se supune la vot Raportul, care se însușește cu unanimitate de voturi.

Se trece la **punctul doisprezece** din ordinea de zi: Prezentarea spre analiză și soluționare a cererii dlui Dobre Ionel, înregistrată la nr.8544/30.12.2021.

Preşedintele de şedinţă dă cuvântul drei Mustață Lenuța care prezintă cererea, amintind că am mai avut o astfel de situație anul trecut, solicitarea finalizându-se cu vânzarea terenului către proprietarul locuinței.

Pentru astfel de cazuri, când beneficiarii de teren conform Legii nr. 15/2003 au înstrăinat locuința edificată pe teren, iar noii proprietari nu pot beneficia, după lege, de atribuirea terenului, am completat Regulamentul local de atribuire a terenurilor, dând posibilitatea ca terenul să poată fi concesionat sau cumpărat de noii proprietari ai locuințelor.

-dna primar – cel mai bine este să se vândă terenul, astfel nu ne mai confruntăm cu rău platnici ai redevenței, situație cu care ne luptăm de ani de zile.

De altfel, poate prin aprilie finalizăm evaluarea terenurilor concesionate și facem novarea contractelor, astfel fiecare proprietar va răspunde de plata taxelor și impozitelor și își va gospodări mai bine terenul.

-dl Tudorică Iulian – consilier local – pot cumpăra terenurile doar cei care au construcții ridicate?

-dna primar – da, cei care au construit legal. Este mult de lucru pentru clarificarea tuturor situațiilor unde este teren concesionat sau atribuit cu titlu gratuit.

Am încercat să ajutăm în toate cazurile când locuitorii comunei au avut nevoie de teren pentru a-și edifica locuințe. Nu toți au respectat condițiile contractelor și nu au plătit redevența la timp.

E o mare dezamăgire că, mai ales în spațiul online, se fac comentarii neadevărate, se aduc acuzații nefondate, de multe ori chiar de către cei care au fost ajutați și ei nu au respectat condițiile din contract.

Anul acesta terminăm și Parcul din Vădeni, Școala de la Baldovinești, finalizăm str. Magaziilor. Tot anul acesta facem și trotuarele.

An de an, continuăm investițiile în infrastructură pentru a spori confortul și bunăstarea locuitorilor, și tot sunt persoane nemulțumite.

Președintele de ședință supune la vot solicitarea dlui Dobre Ionel și, cu unanimitate de voturi, hotărăște începerea procedurilor pentru realizarea vânzării terenului aferent locuinței, cu respectarea prevederilor legale.

Se trece la **punctul treisprezece** din ordinea de zi: *Alte probleme.*

-dna primar – supune atenției solicitarea preotului paroh Aurel Coman, Parohia Vădeni, înregistrată la Primărie sub nr.391/17.01.2022, prin care solicită sprijin financiar pentru executarea obiectivului ”Desființare corp C3 – Anexă și construire Centru Multifuncțional în localitatea Vădeni”.

Se va construi un Centru multifuncțional, așa cum este și în satul Baldovinești, cu bibliotecă, cantina, sala de mese etc.

-dl Tudorică Iulian – consilier local – unde vor fi construite?

-dna primar – în curtea Bisericii. Este bine că avem teren suficient.

Nu putem hotărî acum, ci după aprobarea BVC 2022, dar cerem acordul prealabil să prindem sumele necesare când construim bugetul. Suma este mare pentru un an fiscal, așa că propunerea noastră este ca banii să fie transferați către Parohie în anii 2022 și 2023.

În unanimitate, consilierii locali își dau acordul.

În altă ordine de idei, vă cer părerea să scoatem la licitație pentru închiriere terenul din domeniul privat al comunei, situat la marginea satului Baldovinești în T214, P 1393, lângă Popasul Baldovinești.

-dl Crăciun Ștefan – consilier local – s-a mai discutat în anii anteriori despre închirierea acestui teren.

-dna primar – am vrut, dar nu am primit aprobări de la Regia de drumuri. Condiția era să construim benzi de accelerare și decelerare pentru acces la teren. O investiție pe care nu ne-am permis-o.

Acum, când se lucrează la Drumul expres și la Podul peste Dunăre, terenul este necesar societăților implicate pentru a-și desfășura activitatea și, dacă chiriașii amenajează terenul, ulterior poate realizăm un cartier de locuințe.

Dacă cei care vor închiria terenul vor obține aprobări de la Regia de drumuri, ar fi un câștig pentru comună.

În unanimitate, consilierii locali își dau acordul pentru începerea procedurilor legale.

Nu sunt alte probleme şi dl Tudorică Iulian, preşedintele de şedinţă, declară încheiate lucrările şedinţei.

Drept pentru care s-a întocmit prezentul proces-verbal.

PREŞEDINTE DE ŞEDINȚĂ, SECRETAR GENERAL,

Iulian TUDORICĂ Lenuța MUSTAȚĂ